**განმცხადებლის თანხმობა კონკურსის წესებზე და პირობებზე**

**განმცხადებლის წარმომადგენელი ქვემორე ხელისმომწერი, რომელიც განმცხადებლის უფლებამოსილ ხელისმომწერს წარმოადგენს, ადასტურებს თავის განზრახვას შეიტანოს განაცხადი საქართველოს ინოვაციების და ტექნოლოგიების სააგენტოს (შემდგომში GITA) მიერ განხორციელებულ თანადაფინანსების გრანტები სტარტაპებისთვის პროგრამის ფარგლებში გამოცხადებული კონკუსში და ცნობს, რომ:**

**grants.gov.ge-ს მომხმარებელი <*სახელი, გვარი, პირადი ნომერი*> განმცხადებლის უფლებამოსილი წარმომადგენელია წინამდებარე განაცხადის წარმოდგენის მიზნებისათვის.**

* + 1. **საკვალიფიკაციო მოთხოვნები**

განმცხადებელი უშუალოდ არის პასუხისმგებელი პროექტის მომზადებაზე, მართვასა და განხორციელებაზე და არ ასრულებს შუამავლის როლს;

განმცხადებელმა მოთხოვნისთანავე უნდა წარმოადგინოს თანადაფინანსების გრანტების სახელმძღვანელოს 4.3 თავში მითითებული ყველა სახის თანდართული დოკუმენტაცია, და ასევე GITA-ს მიერ მოთხოვნილი ყველანაირი დამატებითი დოკუმენტაცია და მტკიცებულებები;

განმცხადებელს გააჩნია თანადაფინანსების გრანტების სახელმძღვანელოში მითითებული პროფესიონალური კომპეტენცია და კვალიფიკაცია;

გრანტის მიღების შემთხვევაში, განმცხადებელს შეუძლია თანადაფინანსების გრანტების სახელმძღვანელოში განსაზღვრული თანადაფინანსების სავალდებულო წილის უზრუნველყოფა;

განმცხადებელი აკმაყოფილებს თანადაფინანსების გრანტების სახელმძღვანელოს მე-2 თავში აღწერილ საკვალიფიკაციო კრიტერიუმებს;

განმცხადებელი არ ითხოვს დაფინანსებას იმავე საქონლისა და მომსახურებისათვის, რომელიც ერთხელ უკვე დაფინანსდა სააგენტოს მიერ;

განმცხადებელი არ არის გაკოტრებული, გადახდისუუნარო, ლიკვიდაციის ან რეორგანიზაციის პროცესში, არ არის რეგისტრირებული აღსრულების ეროვნული ბიუროს მოვალეთა რეესტრში და ამასთან დაკავშირებით მისი საქმე არ იმყოფება სასამართლო წარმოებაში, არ აქვს შეჩერებული ბიზნეს საქმიანობა, და ამ საკითხებთან დაკავშირებით არ არის აღძრული საქმე, ასევე არ არის სახეზე საქართველოს კანონმდებლობით გათვალისწინებული სხვა მსგავსი პროცედურები რაც იწვევს ანალოგიურ მდგომარეობას;

განმცხადებლის დამფუძნებლები ასევე არ არიან მოვალეთა რეესტრში რეგისტრირებულნი;

განმცხადებელი არ არღვევს საქართველოს საგადასახადო კოდექსით განსხაზღვრულ საგადასახადო ვალდებულებებს,.

გრანტის მიღების შემთხვევაში, განმცხადებელი დაეთანხმება საგრანტო ხელშეკრულებით გაწერილ წესებსა და პირობებს.

* + 1. **ინფორმაციის გამოყენება**

წარმოდგენილ დოკუმენტაციაში მოყვანილი ინფორმაცია არის უტყუარი და სრული, აღნიშნულის დარღვევის შემთხვევაში   განმცხადებელი შესაძლოა დაექვემდებაროს ადმინისტრაციულ სანქციებს -  შეფასების პროცესიდან გამოთიშვის ან განხორციელების სტადიაზე საგრანტო ხელშეკრულების შეწყვეტის  ფორმით;

განმცხადებელი სრულ პასუხისმგებლობას იღებს ინგლისურ და ქართულ ენებზე მოწოდებული დოკუმენტაციის შესაბამისობაზე;

GITA-ს შეუძლია გამოაქვეყნოს განმცხადებელთან დაკავშირებული დეტალები, როგორიცაა სახელი, მისამართი, და ა.შ. და საპროექტო წინადადებასთან დაკავშირებული მოკლე ინფორმაცია, ისეთი დეტალების გამჟღავნების გარეშე (მაგ. გამოყენებული ტექნოლოგია, კომერციული საიდუმლოება ან სხვა სენსიტიური მონაცემები) რომელმაც შესაძლოა ზიანი მიაყენოს განმცხადებლის კომერციულ ინტერესებს;

GITA უფლებამოსილია შეინახოს მონაცემები თავის მონაცემთა ბაზებში და გამოიყენოს იგი განხორციელებისა და სტატისტიკური ანალიზისათვის, ისეთი დეტალების გამჟღავნების გარეშე (მაგ. გამოყენებული ტექნოლოგია, კომერციული საიდუმლოება ან სხვა სენსიტიური მონაცემები) რომელმაც შესაძლოა ზიანი მიაყენოს განმცხადებლის კომერციულ ინტერესებს;

წინასწარი შერჩევის შემთხვევაში, GITA-ს შეუძლია განაცხადში მოყვანილი მონაცემები გამოიყენოს თანადაფინანსების გრანტების პროგრამის რეკლამირების მიზნით, ისეთი დეტალების გამჟღავნების გარეშე (მაგ. გამოყენებული ტექნოლოგია, კომერციული საიდუმლოება ან სხვა სენსიტიური მონაცემები) რომელმაც შესაძლოა ზიანი მიაყენოს განმცხადებლის კომერციულ ინტერესებს;

წინასწარი შერჩევის შემთხვევაში, GITA უფლებამოსილია საჯაროდ გააშუქოს პრეზენტაციები (საინვესტიციო კომიტეტთან) და კითხვა-პასუხის სესიების და/ან გამოაქვეყნოს ვიდეო ჩანაწერები, ისეთი დეტალების გამჟღავნების გარეშე (მაგ. გამოყენებული ტექნოლოგია, კომერციული საიდუმლოება ან სხვა სენსიტიური მონაცემები) რომელმაც შესაძლოა ზიანი მიაყენოს განმცხადებლის კომერციულ ინტერესებს;

* + 1. **ინფორმაციის მოთხოვნა**

GITA-ს მოთხოვნისამებრ, განმცხადებელი წარმოადგენს განაცხადების შეფასებისთვის საჭირო დამატებით ინფორმაციასა და დოკუმენტაციას;

განმცხადებელი დროულად მოახდენს GITA-ს ინფორმირებას მოწოდებულ ინფორმაციაში შესატან ნებისმიერ ცვლილებასთან დაკავშირებით, რათა ხელი შეუწყოს პროექტის შეუფერხებელ შეფასებას ან განხორციელებას;

განმცხადებელი დაიცავს ყველა წესს, პირობას და პროცედურას, რომელიც თანადაფინანსების გრანტები სტარტაპებისთვის პროგრამის ფარგლებში არის დადგენილი, რათა შესაძლებლობა მისცეს GITA-ს მონიტორინგი გაუწიოს და შეაფასოს პროექტის განხორციელების მიმდინარეობას და მისი შესაბამისობა დასახულ მიზნებთან;

განმცხადებელი წინასწარ და გადავადების გარეშე შეატყობინებს GITA-ს კომპანიასთან დაკავშირებული ისეთი დეტალების ცვლილების, შესახებ როგორიცაა მისამართი, სამართლებრივი სტატუსი, კომპანიის მფლობელობა (პირდაპირი ან ირიბი, მაგ. ცვლილება მაკონტროლებელი კომპანიის მფლობელობაში) და ხელმძღვანელობა;

განმცხადებელი გაეცნობა თანადაფინანსების გრანტები სტარტაპებისთვის პროგრამის დოკუმენტაციას და სრულად და უპირობოდ დაეთანხმება იმას, რომ მასთან დაკავშირებული ყველანაირი დოკუმენტაცია განმცხადებლისათვის სავალდებულოა და რომ ეს დოკუმენტაცია საგრანტო ხელშეკრულების განუყოფელ ნაწილად ჩაითვლება.

განმცხადებელი უფლებას აძლევს GITA-ს და/ან მსოფლიო ბანკს და/ან GITA-ს მიერ დანიშნულ პირებს და აუდიტორებს ჩაატარონ პროექტთან დაკავშირებული ანგარიშების, ჩანაწერების და სხვა დოკუმენტაციის შემოწმება და აუდიტი.

* + 1. **დამოუკიდებელი საინვესტიციო კომიტეტი**

დამოუკიდებელი საინვესტიციო კომიტეტის გადაწყვტილება არ ექვდმებარება გასაჩივრებას ამავე კომიტეტში. განმცხადებელი აცნობიერებს რომ GITA პასუხს არ აგებს შეფასების შედეგებზე ან გადაწყვეტილების შინაარსზე.

* + 1. **დაფინანსება**

გრანტის მიღების შემთხვევაში, განმცხადებელი მიიღებს იმ პირობებსა და ვადებს, რაც მითითებულია საგრანტო ხელშეკრულებაში. საგრანტო ხელშეკრულებაში ნებისმიერი სახის ცვლილებების შეტანა განხორციელდება GITA-ს შეხედულებისამებრ და ამ საგრანტო ხელშეკრულების საფუძველზე განხორციელებული თითოეული გადახდა დამოკიდებული იქნება ამ დოკუმენტში გაწერილი წესებისა და პირობების შესრულებაზე.

გრანტის მიღების შემთხვევაში, განმცხადებელი ხელს მოაწერს საგრანტო ხელშეკრულებას, GITA-ს მიერ უზრუნველყოფილი სახით;

გრანტის მოპოვების შემთხვევაში, განმცხადებელი პროექტს განახორციელებს სათანადოდ და ეფექტურად, თანადაფინანსების გრანტები სტარტაპებისთვის პროგრამის და საგრანტო ხელშეკრულების პირობების შესაბამისად და GITA-სათვის და მსოფლიო ბანკისათვის მისაღები მყარი ტექნიკური, ეკონომიკური, ფინანსური, მენეჯმენტის, ბუნებრივ და სოციალურ გარემოზე ზემოქმედების სტანდარტების და პრაქტიკის თანახმად, რაც ასევე გულისხმობს 2006 წლის 15 ოქტომბრით დათარიღებული და 2011 წელს რედაქტირებული მსოფლიო ბანკის ‘IBRD-ის სესხებითა და IDA -ს კრედიტებითა და გრანტებით დაფინანსებული პროექტებისათვის თაღლითობისა და კორუფციის პრევენციისა და მათთან ბრძოლის სახელმძღვანელო პრინციპებთან’ შესაბამისობას;

გრანტის მიღების შემთხვევაში, განმცხადებელი მოიპოვებს პროექტის თანადაფინანსების თანხას GITA-საგან დამოუკიდებელი წყაროებიდან და სასურველია კერძო სექტორის და არცერთ შემთხვევაში სახელმწიფო გრანტის წყაროებიდან, როგორც ეს მითითებულია საგრანტო ხელშეკრულებაში და უზრუნველყოფს პროექტის დროულად განხორციელებისათვის საჭირო ფინანსურ სახსრებს;

გრანტის მოპოვების შემთხვევაში, განმცხადებელი ფინანსურ სახსრებს პროექტის ბიუჯეტის შესაბამისად გამოიყენებს, დაიცავს ფინანსური მართვის პრინციპებს და მოამზადებს ფინანსურ ანგარიშებს საბუღალტრო აღრიცხვის მიღებული სტანდარტების საფუძველზე და ადეკვატურად ასახავს პროექტთან დაკავშირებულ ოპერაციებს, რესურსებსა და ხარჯებს.

გრანტის მიღების შემთხვევაში, განმცხადებელი GITA-ს მოთხოვნის საფუძველზე უზრუნველყოფს, რომ GITA-სათვის და მსოფლიო ბანკისათვის მისაღებმა დამოუკიდებელმა აუდიტორებმა შეამოწმონ წარმოდგენილი ფინანსური ანგარიშები და უწყისები, მისაღები სააუდიტორო სტანდარტების შესაბამისად;

გრანტის მოპოვების შემთხვევაში, განმცხადებელი მოამზადებს ხარისხიან ფინანსურ და პროექტის მიმდინარეობის ანგარიშებს.

* + 1. **ინტელექტუალური საკუთრება**

პროექტის ფარგლებში, განმცხადებელს გააჩნია ან მოიპოვებს ინტელექტუალური საკუთრების ყველა უფლებას (რაშიც შედის პატენტი, სავაჭრო ნიშანი, ბრენდი, საავტორო უფლება, მომსახურების ნიშანი, ნოუ-ჰაუ, კვლევითი და საცდელი სამუშაოების შედეგები, და ა.შ.) (შემდგომში -"ინტელექტუალური საკუთრების უფლება"), ნოუ-ჰაუს ყველა უფლებას შემუშავებულ ტექნოლოგიასთან და/ან საბოლოო პროდუქტთან/მომსახურებასთან დაკავშირებით და არანაირ მესამე მხარეს არ ექნება უფლება პრეტენზია განაცხადოს ამ "ინტელექტუალური საკუთრების უფლების" ფლობაზე, ე.ი. განმცხადებელი არ დაარღვევს არანაირი მესამე მხარის ინტელექტუალური საკუთრების უფლებას შესაბამისი გეოგრაფიული არეალის ფარგლებში. განმცხადებელი წარმოადგენს ინტელექტუალური საკუთრებისა და ნოუ-ჰაუს უფლებების მტკიცებულებას, რაც მოიცავს, მაგრამ არ შემოიფარგლება სალიცენზიო ხელშეკრულებებით და სხვა კონტრაქტებით, და ა.შ.;

* + 1. **შესყიდვები**

განმცხადებელი უზრუნველყოფს, რომ სახსრები გამოყენებული იქნება მხოლოდ პროექტისათვის საჭირო საქონლისა და საკონსულტაციო მომსახურების შესასყიდად;

განმცხადებელი უზრუნველყოფს, რომ მსოფლიო ბანკის შავ სიაში აღრიცხულ არც-ერთ საწარმოსთან არ გაფორმდება ხელშეკრულება. გარდა ამისა, განმცხადებლის მიერ მომწოდებლებთან და კონსულტანტებთან გაფორმებული კონტრაქტები უნდა შეიცავდეს თაღლითობასა და კორუფციასთან დაკავშირებულ მსოფლიო ბანკის სტანდარტული პირობების მუხლებს.

* + 1. **გარემოს დაცვა**

განმცხადებელი ვალდებულია დაიცვას ბუნებრივ და სოციალურ გარემოზე ზემოქმედების მართვის ჩარჩო დოკუმენტის პირობები და უზრუნველყოს თანადაფინანსების გრანტების სახელმძღვანელოთი მოთხოვნილი ყველა სახის ინფორმაციის და ნებართვების/ლიცენზიების მოწოდება და ასეთის საჭიროების შემთხვევაში ბუნებრივ და სოციალურ გარემოზე ზემოქმედების მართვის გეგმის მოწოდებას. განმცხადებელი თანხმობას აცხადებს დაიცვას საქართველოში მოქმედი ყველა გარემოსდაცვითი კანონი და ნორმა;

განმცხადებელი დაიცავს GITA-ს ინტერესებს და აანაზღაურებს ბუნებრივ ან სოციალურ გარემოზე ზემოქმედების ნორმებთან შეუსატყვისობით გამოწვეულ ნებისმიერ ზარალს. განმცხადებელი ყველა ზომას მიიღებს, რათა მისცეს GITA-ს, ბუნებრივ და სოციალურ გარემოზე ზემოქმედების მართვის გეგმის და ბუნებრივ და სოციალურ გარემოზე ზემოქმედების მართვის ჩარჩო დოკუმენტის დებულებების თანახმად გაწერილი პროცედურების განხორციელების მონიტორინგის საშუალება.

* + 1. **თაღლითობა და კორუფცია**

განმცხადებელი თანხმობას აცხადებს შერჩევის პროცესში და საგრანტო ხელშეკრულების განხორციელებისას იხელმძღვანელოს ეთიკის უმაღლესი სტანდარტებით. ამ პოლიტიკის შესაბამისად ბანკი წინამდებარე დებულების მიზნებისათვის შემდეგნაირად განსაზღვრავს ქვემოთ მოცემულ ტერმინებს:

(ა) “კორუფცია” ნიშნავს პირდაპირ ან არაპირდაპირ რაიმე ფასეული ნივთის შეთავაზებას, მიცემას, აღებას ან მოთხოვნას, რაც ზეგავლენას მოახდენს მეორე მხარის ქმედებაზე;

(ბ) “თაღლითობა” ნიშნავს განზრახ ან გაუფრთხილებლობით ფაქტების გამოტოვებას ან არასწორ ინტერპრეტაციას მხარის მიერ ფინანსური ან სხვა სარგებლის მიღების ან მოვალეობის თავიდან აცილების მცდელობის მიზნით;

(გ) “საიდუმლო გარიგება” ნიშნავს საიდუმლო გარიგებას ორ ან მეტ მხარეს შორის, გაუთვიცნობიერებლად ან გათვიცნობიერებით, რაც მიმართულია არასათანადო მიზნის მისაღწევად, მეორე მხარის ქმედებაზე საზიანო ზეგავლენის მოხდენის ჩათვლით;

(დ) “ზეწოლა” ნიშნავს პირდაპირ ან არაპირდაპირ დაზიანებას ან დაზიანების მუქარას ადამიანების ან მათი ქონების მისამართით, რათა მოხდეს ზეგავლენა შესყიდვების პროცესში მათ მონაწილეობაზე, ან კონტრაქტის განხორციელებაზე;

(ე) “ობსტრუქცია” ნიშნავს:

(აა) მტკიცებულებების ძალით განადგურება, ფალსიფიკაცია, შეცვლა ან დამალვა გამოძიებისათვის ან ცრუ ჩვენების მიცემა რათა ხელი შეეშალოს ბანკის გამოძიებას კორუფციასთან, თაღლითობასთან, შეთქმულებასთან, ძალადობასთან დაკავშირებით; და/ან გამოძიებისათვის საჭირო ინფორმაციის მქონე ნებისმიერი მხარის დაშინება ან მუქარა მის მიერ ამ ინფორმაციის გამჟღავნების აცილების მიზნით, ან

(ბბ) ისეთი ქმედებები, რომელიც მნიშვნელოვნად უშლის ხელს ბანკის ინსპექციისა და აუდიტის უფლების განხორციელებას.

პროექტის წარმოდგენის, შეფასების და განხორციელების პროცესში განმცხადებელი დაიცავს 2006 წლის 15 ოქტომბრით დათარიღებული და 2011 წელს რედაქტირებული მსოფლიო ბანკის ‘IBRD-ის სესხებითა და IDA -ს კრედიტებითა და გრანტებით დაფინანსებული პროექტებისათვის თაღლითობისა და კორუფციის პრევენციისა და მათთან ბრძოლის სახელმძღვანელო პრინციპებთან’ შესატყვისობას და იმ დებულებებს, რაც უზრუნველყოფილია ბანკის შესყიდვების სახელმძღვანელო პრინციპების პარაგრაფის 1.16 და სახელმძღვანელო პრინციპები კონსულტანტებისათვის პარაგრაფის 1.23 საფუძველზე.

* + 1. **ინტერესთა კონფლიქტი**

განმცხადებელი არ უნდა იმყოფებოდეს ინტერესთა კონფლიქტში GITA-სთან ან შეფასების პროცესში ჩართულ ნებისმიერ სხვა ინდივიდთან/ან ორგანიზაციასთან, იმ შემთხვევაში, თუ განმცხადებელი შეფასების პროცესის განმავლობაში აღმოაჩენს, რომ ამგვარი ინტერესთა კონფლიქტი სახეზეა ან სავარაუდოა, მან ამის შესახებ ინფორმაცია დაუყოვნებლივ უნდა მიაწოდოს GITA-ს.

ხელმოწერა: თარიღი:

ბეჭედი (ასეთის არსებობის შემთხვევაში)